CELEX: 32019D0783
Language: bg
Date: 2019-04-30 00:00:00
Title: Решение (ОВППС) 2019/783 на Комитета по политика и сигурност от 30 април 2019 година за назначаване на командващ силите на ЕС за военната операция на Европейския съюз в Босна и Херцеговина и за отмяна на Решение (ОВППС) 2018/355 (BiH/28/2019)

16.5.2019   
               
               
                  BG
               
               
                  Официален вестник на Европейския съюз
               
               
                  L 127/11
               
            
         РЕШЕНИЕ (ОВППС) 2019/783 НА КОМИТЕТА ПО ПОЛИТИКА И СИГУРНОСТ
         от 30 април 2019 година
         за назначаване на командващ силите на ЕС за военната операция на Европейския съюз в Босна и Херцеговина и за отмяна на Решение (ОВППС) 2018/355 (BiH/28/2019)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Съвместно действие 2004/570/ОВППС на Съвета от 12 юли 2004 г. относно военната операция на Европейския съюз в Босна и Херцеговина (1), и по-специално член 6, параграф 1 от него,
         като има предвид, че:
         
                     (1)
                  
                  
                     Съгласно член 6, параграф 1 от Съвместно действие 2004/570/ОВППС Съветът оправомощи Комитета по политика и сигурност (КПС) да взема съответните решения за назначаването на командващия силите на ЕС за военната операция на Европейския съюз в Босна и Херцеговина (наричан по-долу „командващият силите на ЕС“).
                  
               
                     (2)
                  
                  
                     На 27 февруари 2018 г. КПС прие Решение (ОВППС) 2018/355 (2) за назначаване на генерал-майор Martin DORFER за командващ силите на ЕС.
                  
               
                     (3)
                  
                  
                     Командващият операцията на ЕС препоръча бригаден генерал Reinhard TRISCHAK да бъде назначен за нов командващ силите на ЕС на мястото на генерал-майор Martin DORFER, считано от 26 юни 2019 г.
                  
               
                     (4)
                  
                  
                     Военният комитет на ЕС постигна съгласие по препоръката на командващия операцията на ЕС на 18 март 2019 г.
                  
               
                     (5)
                  
                  
                     Поради това Решение (ОВППС) 2018/355 следва да бъде отменено.
                  
               
                     (6)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната.
                  
               
                     (7)
                  
                  
                     На 12 и 13 декември 2002 г. Европейският съвет от Копенхаген прие декларация, в която се посочва, че договореностите „Берлин плюс“ и тяхното изпълнение ще се прилагат само за онези държави — членки на Съюза, които са също или членки на НАТО, или членки по програмата „Партньорство за мир“, и които впоследствие са сключили двустранни споразумения за сигурност с НАТО,
                  
               ПРИЕ НАСТОЯЩОТО РЕШЕНИЕ:
         
            Член 1
            Бригаден генерал Reinhard TRISCHAK се назначава за командващ силите на ЕС за военната операция на Европейския съюз в Босна и Херцеговина (операция ALTHEA), считано от 26 юни 2019 г.
         
         
            Член 2
            Решение (ОВППС) 2018/355 се отменя.
         
         
            Член 3
            Настоящото решение влиза в сила на 26 юни 2019 г.
         
         
            Съставено в Брюксел на 30 април 2019 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 252, 28.7.2004 г., стр. 10.
         
            (2)  Решение (ОВППС) 2018/355 на Комитета по политика и сигурност от 27 февруари 2018 г. за назначаване на командващ силите на ЕС за военната операция на Европейския съюз в Босна и Херцеговина и за отмяна на Решение (ОВППС) 2017/682 (BiH/26/2018) (ОВ L 68, 12.3.2018 г., стр. 12).